મળતી વિગત મુજબ કસ્તુરબા રોડ સરદાર બાગ પાસે રઘુકુલ એપાર્ટમેન્ટ ત્રીજામાળે એ /૩૧ માં રહેતા અને સરદારનગરમાં ચાર્ટડ એકાઉન્ટન્ટની ઓફીસ ધરાવતા રાજેશભાઇ વિનોદભાઇ સોમેૈયા (ઉ.વ.૫૯) એ ગઇકાલે પ્ર.નગર પોલીસ મથકમાં નોંધાવેલી ફરીયાદમાં જણાવ્યું છે કે, હું માતા હેમાબેન તથા પત્ની ક્રિષ્નાબેન સાથે રહું છે મારે બે દીકરીઓ છે તે સાસરે છે. છેલ્લાા ચારેક વર્ષથી જુદા-જુદા સમયે અમારા ઘરમાં જેમાં મારા માતાના રૂમના કબાટમાંથી તથા મારા રૂમના કબાટમાંંથી સોના-ચાંદીના દાગીનાઓની ચોરી થઇ હોવાનું ધ્યાનમાં આવી હતી. આ ચોરીમાં કોઇ શખ્સ દ્વારા તાળા તોડયા વગર ડુપ્લીકેટ ચાવીથી કબાટ અને તીજોરી ખોલીને ચોરી થયેલ છે. અને નાના-મોટા સોના-ચાંદીના દાગીના તીજોરીમાંથી દાગીના ચોરી ગયા હતા. જેમાં સોનાની પાટલી, સોનાનું બ્રેસલેટ, બે ચેઇન , બંગડી, પેન્ડલ, સોનાની પોચી, કડુ, સોનાની માળાા, વીંટી, સોનાની ગીની, ચાંદીનો જુડો, ચાંદીના સીક્કા, ચાંદીની ગાય તથા લેડીઝ પર્સમાંથી રૂ. ૨ લાખ રોકડા મળી કુલ રૂ. ૧૨.૯પ,૬૭૦ની મતા ચોરી થઇ હતી. છેલ્લા ચારેક વર્ષના અરશામાં જુદા-જુદા સમયે અમારી ગેરહાજરીમાં અમારા ફલેટના ઉપરના માળે તથા અમારા ફલેટમાં ચાર વર્ષથી ઘરકામ કરવા આવતી શીતલ ધીરૂભાઇ નામની મહીલા એ ડુપ્લીકેટ ચાવી બનાવી ચોરી કર્યાની શંકા છે આ બનાવ અંગે જાણકરતા ક્રાઇમ બ્રાંચની ટીમે તપાસનો ધમધમાટ શરૂ કર્યો હતો અને પોલીસે આ મહીલાને સંકજામાં લઇ પુછપરછ હાથ ધરી હતી.